Gruzdžių kapinių koplyčia
56°06′20″š. pl. 23°15′30″r. ilg.﻿ / ﻿56.105649°š. pl. 23.258310°r. ilg.﻿ / 56.105649; 23.258310 Gruzdžių kapinių koplyčia – buvusi koplyčia, stovėjusi Šiaulių rajone, Gruzdžiuose, parapijos kapinėse Kapų gatvėje. 1946 m. nugriauta ir išvežta į Kužius (Šiaulių raj.), kur panaudota Kužių Švč. Mergelės Marijos Gimimo bažnyčios atstatymui. Medinė kapinių koplyčia buvo antras pagal reikšmę sakralinis pastatas Gruzdžiuose. Koplyčių tyrinėtoja Algė Jankevičienė pabrėžė profesionalų Gruzdžių koplyčios baroko stilių. Koplyčia buvo įgavusi bažnyčiai būdingą vaizdą.